Ahtisa Manalo

Si Maria Ahtisa Manalo (isinilang noong 25 Mayo 1997) ay isang Pilipinang modelo at may-hawak ng titulo sa patimpalak ng kagandahan. Siya ang kasalukuyang Miss Universe Philippines 2025 at nakatakdang katawanin ang Pilipinas sa Miss Universe 2025 na gaganapin sa 21 Nobyembre 2025 sa Pak Kret, Taylandiya.

Noong 2018, kinoronahan siya bilang Binibining Pilipinas International at naging kinatawan ng Pilipinas sa Miss International 2018, kung saan nagtamo siya ng unang karangalang banggit (first runner-up). Muling sumali si Manalo sa Miss Universe Philippines 2024 at nagtapos bilang ikalawang pangalawang gantimpala. Pagkatapos nito, itinanghal siyang kinatawan ng Pilipinas sa Miss Cosmo 2024, kung saan siya ay nakapasok sa Top 10 finalist.  

Buhay at pag-aaral
Isinilang si Ahtisa Manalo noong 27 Mayo 1997, sa bayan ng Candelaria, Lalawigan ng Quezon, Pilipinas, sa isang ina na may kanunuang Pilipino-Espanyol at isang Pilandes-Suweko na ama. Nag-aral siya sa Manuel S. Enverga University Foundation - Candelaria, Inc.  mula elementarya hanggang kolehiyo, at nagtapos ng akademikong antas ng Batsilyer sa Agham ng Pagtutuos (Bachelor of Science in Accountancy).

Mga patimpalak ng kagandahan
Binibining Pilipinas 2018
Lumahok si Ahtisa Manalo sa Binibining Pilipinas 2018, na ginanap sa Smart Araneta Coliseum noong 18 Marso 2018. Bagama't hindi tiningnan bilang isang nangungunang kandidata sa kabuuan ng patimpalak, nakuha niya ang atensyon ng midya pagkatapos ng kaniyang pagtatanghal sa presentasyon para sa midya, kung saan sinabi ng Rappler na "her peak" (Tagalog: "kaniyang rurok"). Sa rolyo ng huling katanungan at kasagutan, tinanong siya: "Paano dapat tumugon ang isang beauty queen (dayang ng kagandahan) sa malupit na kritisismo?"  Sumagot si Manalo:

Sa pagtatapos ng patimpalak, kinoronahan si Manalo na Binibining Pilipinas International 2018 ng kaniyang hinalinhan na si Maria Angelica de Leon. Sa edad na 20, si Manalo ang pinakabatang nagwagi sa edisyong iyon.

Miss International 2018
Sa pagkapanalo sa titulong Binibining Pilipinas International 2018, naging delegado ng bansa si Ma. Ahtisa Manalo sa patimpalak ng Miss International 2018, na ginanap sa Tokyo Dome City Hall noong 9 Nobyembre 2018. Sa pagsisimula ng kompetisyon, si Manalo ay nakilala bilang paboritong kalahok ng patimpalak mula sa kanyang pagganap sa mga kaganapan bago ang kompetisyon.

Sa huling talumpati sa Top 8 (nangungunang walo), binigyang-diin ni Manalo ang kaniyang kasabikan na manguna sa kabila ng kaniyang kabataan, at nangakong patuloy na magiging "tinig ng kabataan sa pagpapakita na walang imposible sa pagsusumikap at determinasyon". Buong salaysay ni Ahtisa Manalo:

Sa pagtatapos ng kaganapan, nagtapos si Manalo bilang first runner-up (unang karangalang banggit) kay Mariem Velazco ng Venezuela.  Sa pagtatapos ng kanyang pangangasiwa bilang Binibining Pilipinas International, kinoronahan ni Manalo si Bea Magtanong bilang kanyang kasunod sa patimpalak ng Binibining Pilipinas 2019.

Miss Universe Philippines 2024
Kasunod ng kaniyang pagtatapos sa patimpalak ng Miss International, nakilala si Ahtisa Manalo bilang isang malakas na potensyal na kandidata para sa hinaharap na mga pambansang patimpalak.  Noong 31 Enero 2020, nagsumite siya ng kaniyang aplikasyon para sa patimpalak ng Miss Universe Philippines 2020, gayunpaman, binawi niya sa ilang sandali ang aplikasyon dahil sa mga karamdaman. Ang kaniyang pagbawi ay nagbunsod ng mga akusasyon ng isang publisidad na palabas, gayunpaman, nilinaw niya na siya ay nagpasa ng aplikasyon nang huli hangga't maari dahil hindi siya sigurado sa kaniyang desisyon na makipagtagisan.

Noong 27 Enero 2024, inihayag ng Miss Universe Philippines Quezon Province ang pagkahirang kay Ahtisa Manalo bilang delegado ng lalawigan sa patimpalak ng Miss Universe Philippines 2024.

Sa prelimaryang kompetisyon ng Miss Universe Philippines 2024, nagsimula ang pangingibabaw ni Manalo, kung saan kinilala siya bilang Miss Smilee, Miss Fairy Skin, Miss Great iColor Plus, Miss Hello Glow, Miss Danielito's Home Kitchen, Miss Zonrox Color Safe, Miss Queen of Hearts Sleepwear, at Miss Aqua Boracay. 

Sa pagtatapos ng patimpalak, nagtapos siya bilang 2nd runner-up kay Chelsea Manalo ng Bulacan.

The Miss Philippines Coronation 
Pagkatapos ng koronasyon ng Miss Universe Philippines 2024, sampung kandidata mula sa Top 10 at Top 20 ang isinalang para sa hiwalay na koronasyon ng apat pang korona sa ilalim ng The Miss Philippines. Kinoronahan si Ahtisa Manalo bilang kauna-unahang Miss Cosmos Philippines 2024. Siya ang kakatawan sa Pilipinas sa gaganaping Miss Cosmo 2024 sa Vietnam.

Ilan pa sa mga hinirang na kandidata ay sina Tarah Valencia bilang Miss Supranational Philippines 2025, Alexie Brooks bilang Miss Eco International 2025, at Cyrille Payumo bilang Miss Charm Philippines 2025.

Mga adhikain at plataporma
May adhikain si Ahtisa Manalo para sa LGBTQ. Bilang isang namumuhunan, nakipagtrabaho si Manalo sa organisasyon ng Alon Akademie, na nakatuon sa pagbibigay-lakas sa mga bata o kabataang Pilipino makapagpatuloy sa kanilang mga pangarap sa pamamagitan ng edukasyong entreprenyuryar.

 Sariling buhay 
Kasunod ng kaniyang pangangasiwa bilang Binibining Pilipinas International, sinabi ni Manalo na siya ay nagpapatakbo ng dalawang café sa Australia—Cafe Noun at Call Me Harris. Nabanggit din niya na nagpasimula siya ng isang kumpanya ng pagkain at inumin, at ngayon mayroong humigit na isang libong empleyado. May gampan din si Manalo sa paglikha at pagpapalawak ng mga tatak ng pagkain tulad ng Koomi, Oh My Greek, Zig Foods at Salt and Ice.

Mga sanggunian

Kategorya:Mga Pilipinang nanalo sa patimpalak ng kagandahan
Kategorya:Ipinanganak noong 1997